dh-unibe/image-text_koenigsfelden-charters-post-1500 huggingface dataset:
Wir, marggraf Wilhelm von Hachberg, herˀe ze Roͤtelen und ze Susemberg, ✳ unsers genedigen herrē von Oͤsterich ꝫcꝭ lantvogt, tuͦnd kunt und bekennē,
das uff hute, datum dis briefs, fùr uns komen ist Cuͤne am Bùhel, seszhaft zuͦ Walshuͦt, und hat uns gebetten, das wir anstatt unsers genedigen
hˀn von Oͤsterrich ime als einem schafenˀ innāmen und anstat der erwirdigen frowen der eptissin und irs convents des gotzhuses ze Kungsfeldē
dis nachgeschribn̄ lehen verlihen wellent, ✳ das er aber innāmen der yetzgenan̄ frowen erkouft habe ✳ von Albrehten Merlern, seszhaft zuͦ Kaldelburg, ✳
nach innhalt des kauffbriefs, ✳ darumb gebn̄. zem ersten des kornzehenden ze Birckingē ein drittēteil, so dann des zehenden zuͦ Eschpach ouch
ein drittenteil, und dann des winzehenden am Schònen Bùhel, zuͦ Waltzhuͦt gelegen, ouch einen drittēteile. also haben wir ampts halp
anstat unsers genedigen herrē von Òsterrich dem benantē Cuͤny am Bùhel als eim schafener und innāmen als vorstat das obgn̄t lehen
und die drittenteile der zehenden mit ir zuͦ gehoͤrungen gelihen und lihent ime mit disem brieff, was wir ime von rechts wegen daran ze lihent haben untz an unsˀn genedigen herren von Oͤsterich ꝫcꝭ, doch sinen genaden und sinen mannē an iren rechten unvergriffen
und unschaͤdlich. uns hat ouch anstatt unsers genedigen herren von Oͤsterrich ꝫcꝭ der obgñte Cuͤne als ein schaffener und innāmen
als obstatt ✳ gesworn und huldung geton, alles das zetuͦnd, das dann er als ein schaffener von soͤlicher lehen wegen schuldig und verbunden ist ze tuͦnde ✳ getrulich und ungevˀlich. mit urkûnde dis briefs, geben under unsˀm anhangendem ingesigel uf sonnētag ✳
nehst nach aller heiligen tage ✳ anno dn̄i millimō quadringesimo tricesimo septimo.
437
Kgsfelden 599
wist j lechenbr₎ um̄ iij zend₎
der erst ist der dritteil des kornzinsz
zuͦ Birching₎
der ander zend₎ zuͦ Eschbach
der dritt zend₎ ist der dritteil des
win zend₎ zuͦ am Schoͤnenbuͤl ✳
K
S 28
Nͦ✳ 41 ✳
Staatsarchiv
AARGAU
l iiij ✳
as dz kloster den iij zeched̄e
von Albrecht Merler koft
hend